Source: http://docplayer.fi/50882933-12-ilmansuodatus-1-asetusteksti-opastava-teksti-ilman-hiukkasmaiset-ja-kaasumaiset-epapuhtaudet.html
Timestamp: 2019-03-25 16:57:07+00:00
Document Index: 9836689

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

12 Ilmansuodatus [1] Asetusteksti. Opastava teksti. Ilman hiukkasmaiset ja kaasumaiset epäpuhtaudet - PDF
Download "12 Ilmansuodatus [1] Asetusteksti. Opastava teksti. Ilman hiukkasmaiset ja kaasumaiset epäpuhtaudet"
1 Published on Talotekniikkainfo ( Etusivu > 12 Ilmansuodatus 12 Ilmansuodatus [1] Asetusteksti Erityissuunnittelijan on suunniteltava ilmansuodatuksen taso ulkoilman laadun ja sisäilman laadulle asetettujen tavoitteiden perusteella. Erityissuunnittelijan on ilmanvaihtojärjestelmää valitessaan otettava huomioon järjestelmän soveltuvuus tarvittavaan suodatuksen tasoon. Opastava teksti (Uuteen suodatinluokitukseen siirryttäessä kokemusta suodatinten valinnasta ei ole vielä kertynyt, mistä syystä opastavan tekstin laajuus on muiden pykälien opastavia tekstejä suurempi. Kommenttikierroksella toivotaan saatavan palautetta myös opastavan tekstin laajuudesta.) Suodattimen valinta etenee seuraavien perustehtävien kautta: 1. ulkoilman laatutason arvioiminen 2. tuloilman laatutason määrittäminen niin, että suunniteltu sisäilman laatu (5 ) toteutuu 3. suodattimen valinta niin, että tuloilman laatutaso toteutuu Uuteen suodatinluokitukseen siirtymisen yhteydessä yksi tapa valita suodatin on se, että ilmansuodatuksen taso ei heikkene aikaisempaan käytäntöön verrattuna. Taulukossa on esitetty kuvaus siitä, mihin tuloilmaluokkiin nykyisen SFS-EN 779:2012 luokitusten mukaisilla suodattimilla päästään. Taulukossa on esitetty uuden SFS-EN ISO luokitusstandardin mukaiset suodatinratkaisut. Ilman hiukkasmaiset ja kaasumaiset epäpuhtaudet Hiukkasmaisilla epäpuhtauksilla tarkoitetaan kiinteiden tai nestemäisten hiukkasten kokonaismäärää ilmassa näkyvästä pölystä aina näkymättömiin pienhiukkasiin. Hiukkasmaisten epäpuhtauksien poistaminen on tärkeätä niiden haitallisten terveysvaikutusten vuoksi (taulukko 12.1). Monissa ulkoilmaa koskevissa dokumenteissa viitataan PM10 -hiukkasiin (hiukkaset, joiden aerodynaaminen halkaisija on korkeintaan 10 µm). Sosiaali- ja terveysministeriön asumisterveysasetuksessa ilmoitetaan raja-arvot myös PM2,5 hiukkasille. Uudessa ilmansuodatinstandardissa SFS-EN ISO suodattimet mitataan ja luokitellaan hiukkaskokoluokissa epm1, epm2,5 ja epm10. Mikäli ulkoilman hiukkaspitoisuus on korkea suhteessa suunniteltuun sisäilman hiukkaspitoisuuteen, tulee käyttää ilmansuodatusta tai muita ilmanpuhdistusratkaisuja, joiden toiminta ja ominaisuudet tunnetaan. Taulukko 12.1 Hiukkasmaisten epäpuhtauksien mahdollisia terveysvaikutuksia
2 Hiukkaskoko Vaikutusalue ja mahdollisia terveysvaikutuksia Karkea pöly Nenä, nielu, limakalvot - vähäisiä terveysvaikutuksia PM10 Keuhkoputki, hengitystiet - keuhkojen vajaatoiminta PM2,5 Keuhkot - keuhkojen vajaatoiminta PM1 Keuhkorakkulat, verenkierto-, sydän- ja verisuonitaudit, dementia Kaasumaisten epäpuhtauksien osalta ulkoilmaluokan tulkinta ja suodatustavan valinta ovat osa erityissuunnittelua. Lisäksi on arvioitava eri epäpuhtauksien mahdollisia yhteisvaikutuksia, eikä vain yksittäisiä epäpuhtauksia. Tyypillisiä kaasumaisia??epäpuhtauksia, joita on tarkasteltava arvioitaessa ulkoilman laatua ilmanvaihto- ja ilmastointikäsittelyjärjestelmien suunnittelussa ovat hiilimonoksidi (CO), rikkidioksidi (SO 2 ), typen oksidit (NO X ), polyaromaattiset hiilivedyt (PAH) sekä haihtuvat orgaaniset yhdisteet (VOC). Arvioitaessa kaasumaisia epäpuhtauksia tulee arvioida sekä kaasun myrkyllisyyttä että myös mahdollista reaktiivisuutta muiden yhdisteiden kanssa. Valtioneuvoston asetus ilmanlaadusta antaa raja-arvoja ulkoilman hiukkasmaisille ja kaasumaisille epäpuhtauksille. Syventävää tietoa paikallisesta ulkoilman laadusta (mm. mittaustuloksia, eri epäpuhtauksien raja- ja tavoitearvoista yms.) löytyy reaaliaikaisena Ilmanlaatuportaalista ( [2] ). Tuloilmasuodatuksen suunnittelu Tuloilman suodatus suunnitellaan sellaiseksi, että sisäilman laadulle asetetut tavoitteet täyttyvät käytettävissä olevalla ulkoilman laadulla ja ulkoilmavirralla. Ulkoilman laatuluokat hiukkaspitoisuuden suhteen (ODA P) on esitetty taulukossa Tuloilman laadun ja ilmavirran on oltava sellainen, että suunniteltu sisäilman laatu toteutuu (5 ). Hiukkasmaisten epäpuhtauksien lisäksi ulkoilma voidaan luokitella myös kaasumaisten epäpuhtauksien suhteen (ODA G). Tuloilman laatuluokat on esitetty taulukossa Suodatinten valintaan vaikuttavat kohteen käyttöaika, epäpuhtauskuormat kohteessa, mahdolliset kohteeseen vaikuttavat epäpuhtauskuormitustilanteet. Suodatusratkaisun suunnittelua on kuvattu Europpalaisessa standardissa FprEN , sen liitteessä sekä sitä tukevassa teknisessä raportissa CEN/TR Taulukko 12.2 Ulkoilman luokitus (ODA P), pren :2014
3 Luokka Kuvaus ja hiukkaspitoisuuksien raja-arvot Esimerkki ODA 1 Ulkoilma, jossa on pölyä ainoastaan tilapäisesti (esim. siitepölyä kesäisin), PM10 hiukkaspitoisuuden 24 tunnin keskiarvo alle 50 µg/m3 ja vuosikeskiarvo alle 40 µg/m 3 ; PM2,5 24 tunnin keskiarvo alle 25 µg/m 3 maaseudun ulkoilmaa, hiukkaspitoisuus vastaa valtioneuvoston asetuksen ilmanlaadusta antamia raja-arvoja ODA 2 Ulkoilma, jossa on korkeita hiukkasmaisia ja/tai kaasumaisia epäpuhtauksia, hiukkaspitoisuuden 24 tunnin keskiarvo alle 75 µg/m 3 ja vuosikeskiarvo alle 60 µg/m 3 ; PM2,5 24 tunnin keskiarvo alle 37,5 µg/m 3 pienet kaupungit ja taajamat ODA 3 Ulkoilma, jossa on erittäin korkeita hiukkasmaisia ja/tai kaasumaisia epäpuhtauksia hiukkaspitoisuuden 24 tunnin keskiarvo yli 50 µg/m 3 ja vuosikeskiarvo yli 40 µg/m 3 ; PM2,5 24 tunnin keskiarvo yli 37,5 µg/m 3 Suuri osa isompien kaupunkien keskusta-alueista sekä teollisuusalueiden ympäristöistä Taulukko Tuloilman (SUP) luokitus, pren :2014
4 Luokka Kuvaus hiukkasmaisten epäpuhtauksien raja-arvot PM2,5 PM10 SUP 1 Tuloilma - erittäin alhaiset pitoisuudet hiukkasmaisia ja/tai kaasumaisia epäpuhtauksia 6 µg/m 3 12,5 µg/m 3 SUP 2 Tuloilma - alhaiset pitoisuudet hiukkasmaisia ja/tai kaasumaisia epäpuhtauksia 12,5 µg/m 3 25 µg/m 3 SUP 3 Tuloilma - keskimääräiset pitoisuudet hiukkasmaisia ja/tai kaasumaisia epäpuhtauksia 18 µg/m 3 37,5 µg/m 3 SUP 4 Tuloilma - korkeat pitoisuudet hiukkasmaisia ja/tai kaasumaisia epäpuhtauksia 25 µg/m 3 50 µg/m 3 SUP 5 Tuloilma - erittäin korkeat pitoisuudet hiukkasmaisia ja/tai kaasumaisia epäpuhtauksia 32,5 µg/m 3 75 µg/m 3 STM:n asumisterveysasetuksen toimenpidearvot 24 tunnin pitoisuuksille ovat 50 µg/m 3 PM10 ja 25 µg/m 3 PM2,5. Näihin arvoihin voidaan päästä ilman suodatusta vain ulkoilman laadulla ODA 1. Muissa ulkoilman laatuluokissa tuloilmaluokat SUP 1-3 ovat mahdollisia, kun käytetään suodatusta tai muita ilmanpuhdistusratkaisuja. Tuloilmaluokat SUP 4 ja 5 saattavat johtaa liian korkeaan hiukkaspitoisuuteen ilman muita puhdistusratkaisuja. Sisäilmastoluokituksen S1 ja S2 mukaisiin sisäilman hiukkaspitoisuuksiin pääsemiseksi on käytettävä joko parempaa tuloilmaluokkaa tai suurempia ilmavirtoja kuin STM:n asetuksen mukaisessa ratkaisussa, joka vastaa sisäilmaluokkaa S3. Sisäilmaluokat S1 ja S2 edellyttävät suodatusta tai ilmanpuhdistusta, koska niissä on määritelty vaatimus sisäilmassa ja ulkoilmassa olevien PM2.5 pienhiukkasten suhteelle. Tapauksissa, joissa ulkoilman kaasumaiset epäpuhtaudet ovat tasolla ODA (G) 2 tai ODA (G) 3, on suositeltavaa täydentää hiukkassuodatusta kuhunkin tapaukseen soveltuvalla kaasusuodatuksella. Kaasusuodatuksen avulla voidaan pienentää haitallisten typen oksidien NOx, rikin oksidien SOx, VOC- ja PAH-yhdisteiden sekä otsonin O 3 vaikutuksia. Tarvittava suodatustehokkuus voidaan saavuttaa käyttämällä joko yksi- tai useampiportaista suodatusratkaisua. Kaksiportaisessa suodatuksessa ulkoilmasuodatin sijaitsee yleensä järjestelmän alkupäässä ilmanoton läheisyydessä ja sen tarkoituksena on poistaa ulkoilmasta isommat hiukkasmaiset epäpuhtaudet sekä suojata tuloilmakonetta likaantumiselta. Varsinainen tuloilmasuodatin sijaitsee ilmankäsittelykoneen painepuolella yleensä viimeisenä toimintona ja sen tarkoituksena on viimeistellä tuloilman laatu tuloilman vaatimuksia vastaavaksi.
5 Yksiportaisessa suodatusratkaisussa suodatin sijoitetaan ilmankäsittelyjärjestelmässä ilmanoton läheisyyteen ulkoilmasuodattimeksi. Mikäli puhallin on hihnakäyttöinen, niin tässä tapauksessa voidaan harkita myös suodattimen sijoittamista puhaltimen jälkeen. Suodatinluokan valinta Kun halutaan ylläpitää ilmanvaihtojärjestelmässä hyvää hygieniatasoa ja samalla varmistaa, että ulkoilmasta ei siirry järjestelmän kautta sisäilmaan terveydelle haitallisessa määrin hiukkasmaisia epäpuhtauksia, tulee ulkoilma- tai tuloilmasuodattimien suodatusluokan olla kaupunkiympäristössä (ODA (P) 3) vähintään F7 (SFS-EN 779:2012) tai epm1 60% (SFS-EN ISO 16890). Taulukko Ulko- ja tuloilmasuodattimien suositeltavat minimisuodatusluokat, pren :2014, suodatinluokitus SFS-EN 779:2012 mukaan (standardin voimassaolo lakkaa keväällä 2018).
6 Tuloilmaluokka Ulkoilmaluokka SUP 1 SUP 2 SUP 3 SUP 4 SUP 5 ODA (P) 1 M5 + F7 F7 F7 F7 ODA (P) 2 F7 + F7 M5 + F7 F7 F7 * ODA (P) 3 F7 + F9 F7 + F7 M6 + F7 F7 * * SUP 5 tuloilmaluokan hiukkaspitoisuus on suurempi kuin asumisterveysasetuksen toimenpideraja huoneilmalle Taulukko Ulko- ja tuloilmasuodattimien suositeltavat minimisuodatusluokat, suodatinluokitus SFS- EN ISO mukaan
7 Tuloilmaluokka Ulkoilmaluokka SUP 1 SUP 2 SUP 3 SUP 4 SUP 5 ODA (P) 1 epm10 50% + epm1 50% epm1 50% epm1 50% epm1 50% ODA (P) 2 epm1 50% + epm1 55% epm10 50% + epm1 50% epm1 55% epm1 55% * ODA (P) 3 epm1 60% + epm1 85% epm1 50% + epm1 60% epm10 50% + epm1 50% epm1 60% * * SUP 5 tuloilmaluokan hiukkaspitoisuus on suurempi kuin asumisterveysasetuksen toimenpideraja huoneilmalle Kun suunnitellaan käytettäväksi kaasusuodatusta ja tärkeimmät ulkoilman kaasumaiset epäpuhtaudet ja niiden pitoisuudet on tunnistettu ja luokiteltu, niin valitussa tuloilmaluokassa tulee harkita käytettäväksi kaasusuodatusta taulukon 12.5 mukaisesti. Taulukko 12.5 Ulko- ja/tai tuloilman hiukkassuodatuksen täydentäminen kaasusuodatuksella, pren :2014, Ulkoilman kaasumaiset epäpuhtaudet (G)
8 Tuloilmaluokka Ulkoilmaluokka SUP 1 SUP 2 SUP 3 SUP 4 SUP 5 ODA (G) 1 Suositeltava ODA (G) 2 Edellytetään Suositeltava ODA (G) 3 Edellytetään Edellytetään Suositeltava Kaasusuodattimien suunnittelussa ja mitoituksessa tulee huomioida standardit EN ISO ja EN ISO Tuloilmapuolella kaasusuodatuksen jälkeen tulee käyttää vähintään luokan F8 (SFS-EN 779:2012) tai soveltuvaa PM1 80 % luokituksen (SFS-EN ISO 16890) mukaista hiukkassuodatinta, mikäli kaasusuodattimen rakenne on sellainen, josta saattaa ilmavirran mukaan irrota esim. pölyä käytössä olevasta adsorbentista tai suodatusmassasta. Palautus-, siirto-, kierrätys- ja poistoilman suodattaminen Palautus-, siirto- ja kierrätysilman suodattamisessa ja/tai puhdistamisessa tulee käyttää vastaavia ohjeita ja periaatteita, kuin tuloilman suodattamisessa. Koska uuden rakennuksen sisäilman epäpuhtaudet ja niiden pitoisuudet eivät ole tiedossa suunnitteluvaiheessa, tulee käytettävän suodatus-/puhdistusmenetelmän olla ehdottoman luotettava ja sen ominaisuuksien olla testattu ja julkisesti saatavilla. Poistoilman suodatukseen lämmöntalteenotolla varustetussa järjestelmässä tulee käyttää sellaista suodatusta, että tuloilman laadulle asetettu tavoite toteutuu. Yleensä tämä tarkoittaa vähintään suodatinluokan M5 (SFS- EN 779:2012) tai PM10 50% (ISO 16890) mukaista suodatinta, jonka avulla saadaan poistoilmasta suodatettua yleisimmät hiukkasmaiset epäpuhtaudet kuten esimerkiksi tekstiilikuidut, ihohilse ja hiekka. Erityistä huomiota tulee kiinnittää ilmasuodatukseen ilmankäsittelyjärjestelmissä, joissa käytetään regeneratiivista (pyörivää) lämmönsiirrintä. Tuloilmasuodatin tulee sijoittaa ilmavirran suunnassa LTOroottorin jälkeen, jotta mahdollisesti poistoilmasta siirtyvät hiukkasmaiset epäpuhtaudet eivät heikentäisi tuloilman laatua. Joissain tapauksissa voi olla tarpeellista harkita poistoilmapuolella käytettäväksi minimisuositusta parempaa suodatinluokkaa ja/tai myös jopa kaasusuodattimia. Uuden rakennuksen huonetiloista siirtyy poistoilmaan tavanomaista käyttöä enemmän esim. VOCyhdisteitä, hajuja ja/tai aldehydejä, jotka saattavat siirtyä edelleen lämmönsiirtimen kautta ilman ja kosteuden mukana tuloilmapuolelle. Tätä tilapäistä ylikuormitustilannetta voidaan lieventää käyttämällä joko poisto- ja/tai tuloilman suodatuksessa niinkutsuttuja yhdistelmäsuodattimia esim. uuden rakennuksen ensimmäisen käyttövuoden ajan. Suodatinratkaisun suunnittelussa huomioitavia asioita Suodatinten tiiviys ja ohivuodot vaikuttavat tuloilman laatuluokkaan ja tätä kautta sisäilman laatuun. Tiiviyden ja ohivuotojen vaikutus arvioidaan osana ilmansuodatuksen suunnittelua.
9 Vaatimukset ja luokitukset suodattimien ohivuodoille määritetään standardin EN 1886 mukaisesti. Jos mitään muuta ei ole esitetty, niin suodattimen ohivuodon määrittämiseen käytetään ilmankäsittelykoneen suodatinluokkia (ks taulukko 12.4). Mikäli käytetään monivaiheista/-portaista suodatusta, niin ohivuodot määritetään kaikkein laadukkaimman suodatinluokan mukaan. Suodatinten valinnassa huomiota tulee kiinnittää myös ilmansuodattimien painehäviöihin ja ilmavirtoihin, jotka vaikuttavat merkittävästi edelleen puhaltimien sähköenergian kulutukseen ja samalla ilmankäsittelykoneen SFP -lukuun. Käyttökustannusten optimoimiseksi voidaan ilmansuodattimien kokonaisenergiankulutuksen arvioinnissa ja suodattimen valinnassa käyttää elinkaarilaskentamenetelmää (LCC) ja valita tällä tavalla kustannuksiltaan edullisin ratkaisu. Ilmansuodattimien energiatehokkuusluokat (A+... E) voidaan määrittää esimerkiksi Eurovent 4/ mukaisesti. Pitkän ajan suhteellisen kosteuden keskiarvon ilmansuodattimissa (hiukkassuodattimet) tulee olla enintään 80 %. Kastuneen ilmansuodattimen hiukkaserotuskyky on alhaisempi ja painehäviö suurempi kuivaan suodattimeen verrattuna. Liian kostea ilmansuodatin voi toimia kasvualustana siihen kerääntyneille mikro-organismeille, mistä syystä rakennusten tuloilma on järkevää toteuttaa suodatus kaksivaiheisena ulko- ja tuloilmasuodattimien avulla (Kuva 12.2). Käyttämällä tuloilmajärjestelmissä nk. yhdistelmäsuodattimia (yhdistetty hiukkas- ja kaasusuodatin joko ulko- tai tuloilmasuodattimena) saadaan kaasumaisten haitallisten epäpuhtauksien pitoisuuksien lisäksi vähennettyä myös kosteudesta osittain aiheutuvia ja viihtyisyyttä alentavia hajuhaittoja. Ulkoilmasuodattimet on tärkeää suojata kastumiselta hyvän vedenerotuskyvyn omaavalla ulkoilmasäleikköja kammiorakenteella ja/tai varustaa ulkoilman sisäänotto tarvittaessa lisäksi esilämmityksellä (esim. lämmitettävä ulkosäleikkö, erillinen esilämmityspatteri tms.). Kuva Hygieniasyistä ulko- ja tuloilma tulisi suodattaa erikseen kahdessa eri vaiheessa ulko- ja tuloilmasuodattimella. Paras lopputulos saavutetaan ratkaisulla, jossa ulkoilma-suodattimelle tuleva ilma on esilämmitetty. Ohje [3] Source URL: Linkit [1]
10 [2] [3]
ERIKOISTILOJEN ILMANPUHDISTUS
ERIKOISTILOJEN ILMANPUHDISTUS Elektroniikan suojaaminen korroosiolta Ilman epäpuhtauksien vaikutus elektronisten laitteiden, kuten tietokoneiden ja prosessinohjausjärjestelmien toimintavarmuuteen on kiistaton.